A századot az ausztriai Straßhofban állították fel. Kiképzése csak az 1917. július 25-én bevezetett légügyi reform után fejeződött be, így kezdettől fogva hadosztályhoz rendelt felderítői feladatokat ("Divisions-Kompanie)" kapott. Augusztus 16-án az olasz frontra küldték, az Aviano melletti tábori repülőtér volt bázisa. Októberben a caporettói áttörésben a 14. német hadsereg alárendeltségében vett részt. 1918. június 15-én a 6. hadsereg kötelékébe került és a San Pietro di Campó-i repülőtérről indult bevetésekre a második piavei csata során. 1918 őszén egy újabb átszervezésben csatarepülő- és oltalmazó vadászalegység ("Schutzflieger- und Schlachtflieger-Kompanie 53", Flik 52S) lett belőle. Utolsó állomáshelye Santa Giustina volt.